ΠΕΡΙΕΧΟΜΕΝΑ
ΑΠΟΦΑΣΕΙΣ
Ανώτατο όριο επιτρεπόμενων ημερών κίνησης
εκτός έδρας των υπαλλήλων του Δήμου Πόρου.
Καθιέρωση υπερωριακής απασχόλησης κατά τις
απογευματινές ώρες των εργάσιμων ημερών των
υπαλλήλων της Διεύθυνσης Αγροτικών Υποθέσεων
της Αποκεντρωμένης Διοίκησης Αττικής έτους 2025.
Καθιέρωση υπερωριακής απασχόλησης κατά τις
απογευματινές ώρες των εργάσιμων ημερών των
υπαλλήλων του Τμήματος Αεροϋγειονομείου της
Διεύθυνσης Αστικής Κατάστασης και Κοινωνικών
Υποθέσεων της Αποκεντρωμένης Διοίκησης Αττικής έτους 2025.
Έγκριση της υπ’ αρ. 59/2024 απόφασης της Μητροπολιτικής Επιτροπής της Μητροπολιτικής
Ενότητας Θεσσαλονίκης της Περιφέρειας Κεντρικής Μακεδονίας, που αφορά σε προσωρινές
κυκλοφοριακές ρυθμίσεις στην 29η επαρχιακή
οδό «Θεσσαλονίκης - Τριλόφου - όρια νομού» αρμοδιότητας Υποδιεύθυνσης Τεχνικών Έργων της
Μ.Ε. Θεσσαλονίκης, στα πλαίσια του έργου «ΕΡΓΟ
2303170-Αποκλειστική Γραμμή Φ/Β Πάρκων στο
Σχολάρι» της ΔΕΔΔΗΕ.
ΑΠΟΦΑΣΕΙΣ
Aριθμ. 3945
(1)
Ανώτατο όριο επιτρεπόμενων ημερών κίνησης
εκτός έδρας των υπαλλήλων του Δήμου Πόρου.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις:
α) Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87),
β) του π.δ. 135/2010 «Οργανισμός Αποκεντρωμένης
Διοίκησης Αττικής» (Α’ 228),
γ) της υποπαρ.  Δ.9 της παρ.  Δ του άρθρου  2 του
ν. 4336/2015 «Συνταξιοδοτικές διατάξεις, Κύρωση του
Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για
την υλοποίηση της Συμφωνίας Χρηματοδότησης» (Α’ 94).
δ) των άρθρων 63 και 64 του ν. 4954/2022 (Α’ 136).
2. Την υπ’ αρ. 86780/19-12-2022 (Υ.Ο.Δ.Δ. 1183) απόφαση του Υπουργού Εσωτερικών περί διορισμού του
Γρηγορίου Ζαφειρόπουλου του Επαμεινώνδα, στη θέση
του μετακλητού Γραμματέα Αποκεντρωμένης Διοίκησης
Αττικής.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Μαρτίου 2025
ΤΕΥΧΟΣ ΔΕΥΤΕΡΟ
Αρ. Φύλλου 944
04.03.2025 21:11:07
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
3. Την υπ’ αρ. 131014/23.12.2022 (Β’ 6785, ΑΔΑ: Ω8ΤΡΟΡ1Κ-Χ7Ψ) απόφαση του Γραμματέα Αποκεντρωμένης
Διοίκησης Αττικής, όπως τροποποιήθηκε.
4. Το υπ’ αρ. 8024/30-12-2024 αίτημα του Δήμου Πόρου.
5. Την υπ’ αρ. 8023/30-12-2024 βεβαίωση της Διεύθυνσης Οικονομικών του Δήμου Πόρου περί ύπαρξης πίστωσης.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Ορίζουμε το ανώτατο όριο των επιτρεπόμενων ημερών μετακίνησης εκτός έδρας των υπαλλήλων του Δήμου
Πόρου για το έτος 2025, ως εξής:
Α/Α
ΚΛΑΔΟΣ/ΕΙΔΙΚΟΤΗΤΑ
ΑΡΙΘΜΟΣ
ΥΠΑΛΛΗΛΩΝ
ΑΝΩΤΑΤΟ ΟΡΙΟ ΗΜΕΡΩΝ
ΑΝΑ ΕΤΟΣ/ΑΝΑ ΥΠΑΛΛΗΛΟ
ΠΕ ΕΙΔΙΚΩΝ ΣΥΝΕΡΓΑΤΩΝ
ΠΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ
ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ
ΠΕ ΜΗΧΑΝΙΚΩΝ (ΟΛΩΝ ΤΩΝ ΕΙΔΙΚΟΤΗΤΩΝ)
ΠΕ ΚΟΙΝΩΝΙΚΩΝ ΕΠΙΣΤΗΜΩΝ
(ΕΙΔΙΚΟΤΗΤΑΣ ΠΕ ΚΟΙΝΩΝΙΟΛΟΓΩΝ)
ΠΕ ΚΑΛΩΝ ΤΕΧΝΩΝ (ΕΙΚΑΣΤΙΚΩΝ)
ΠΕ ΝΗΠΙΑΓΩΓΩΝ
ΠΕ ΠΑΙΔΑΓΩΓΩΝ ΠΡΩΙΜΗΣ ΠΑΙΔΙΚΗΣ ΗΛΙΚΙΑΣ
ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΤΕ ΦΥΣΙΚΟΘΕΡΑΠΕΙΑΣ
ΤΕ ΝΟΣΗΛΕΥΤΙΚΗΣ
ΤΕ ΚΟΙΝΩΝΙΚΗΣ ΕΡΓΑΣΙΑΣ(ΕΙΔΙΚΟΤΗΤΑΣ
ΚΟΙΝΩΝΙΚΩΝ ΛΕΙΤΟΥΡΓΩΝ)
ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
ΔΕ ΕΠΟΠΤΩΝ ΚΑΘΑΡΙΟΤΗΤΑΣ
ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
ΔΕ ΕΡΓΑΤΩΝ ΥΔΡΕΥΣΗΣ - ΑΠΟΧΕΤΕΥΣΗΣ
ΔΕ ΤΕΧΝΙΚΟΥ (ΟΛΩΝ ΤΩΝ ΕΙΔΙΚΟΤΗΤΩΝ)
ΔΕ ΧΕΙΡΙΣΤΩΝ ΜΗΧ/ΤΩΝ ΕΡΓΟΥ
ΔΕ ΟΔΗΓΩΝ
ΔΕ ΒΟΗΘ. ΜΑΓΕΙΡΙΣΣΑΣ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΣΩΤ. ΧΩΡΩΝ
(ΕΙΔΙΚΟΤΗΤΑΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΣΧΟΛΙΚΩΝ ΜΟΝΑΔΩΝ)
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤ. ΧΩΡΩΝ
ΥΕ ΕΡΓΑΤΩΝ ΤΕΧΝΙΚΩΝ ΕΡΓΑΣΙΩΝ (ΕΙΔΙΚΟΤΗΤΑΣ
ΥΕ ΕΡΓΑΤΩΝ ΥΔΡΕΥΣΗΣ - ΑΠΟΧΕΤΕΥΣΗΣ)
ΥΕ ΟΙΚΟΓΕΝΕΙΑΚΩΝ ΒΟΗΘΩΝ
Η δαπάνη που θα προκληθεί από την υλοποίηση της απόφασης για την κίνηση εκτός έδρας των υπαλλήλων του
Δήμου Πόρου θα βαρύνει τον προϋπολογισμό του οικονομικού έτους 2025, ως εξής:
Στον Κ.Α.Ε. 10.6422 δαπάνη ύψους 1.500,00 €.
Στον Κ.Α.Ε. 15.6422 δαπάνη ύψους 500,00 €.
Στον Κ.Α.Ε. 20.6422, δαπάνη ύψους 1.000,00 €.
Στον Κ.Α.Ε. 25.6422 δαπάνη ύψους 500,00 €.
Στον Κ.Α.Ε. 30.6422 δαπάνη ύψους 6.000,00 €.
ενώ ανάλογες πιστώσεις θα προβλεφθούν και για τα επόμενα έτη.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 21 Ιανουαρίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Εσωτερικής Λειτουργίας
ΔΗΜΗΤΡΙΟΣ ΣΙΑΜΑΤΡΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
Αριθμ. 11516
(2)
Καθιέρωση υπερωριακής απασχόλησης κατά τις
απογευματινές ώρες των εργάσιμων ημερών των
υπαλλήλων της Διεύθυνσης Αγροτικών Υποθέσεων της Αποκεντρωμένης Διοίκησης Αττικής
έτους 2025.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87), σε συνδυασμό με τον ν. 2503/1997
«Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες
διατάξεις» (Α’ 107).
2. Το π.δ. 135/2010 «Οργανισμός της Αποκεντρωμένης
Διοίκησης Αττικής» (Α’ 228).
3. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
4. Τη λύση της υπαλληλικής σχέσης της Ασκούσας
καθήκοντα Συντονίστριας Αποκεντρωμένης Διοίκησης
Αττικής (Γ’ 2841) και την αυτοδίκαιη αντικατάστασή της
από τον Δημήτριο Σιαμάτρα ως Ασκούντα καθήκοντα
Συντονιστή από 02.10.2023, σύμφωνα με τις διατάξεις
του άρθρου 65 του ν. 4954/2022 (Α’ 136).
5. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
6. Την υπ’ αρ. 2/1757/0026/10.01.2017 (Β’ 17) απόφαση
του Αναπληρωτή Υπουργού Οικονομικών περί καθορισμού δικαιολογητικών για την καταβολή αποζημίωσης
για υπερωριακή, νυχτερινή, Κυριακών και εξαιρέσιμων
ημερών εργασία.
7. Το υπ’ αρ. 5229/27.01.2025 τεκμηριωμένο αίτημα για κάλυψη δαπανών υπερωριακής απασχόλησης
κατά τις απογευματινές ώρες των εργάσιμων ημερών
των υπαλλήλων της Διεύθυνσης Αγροτικών Υποθέσεων της Αποκεντρωμένης Διοίκησης Αττικής έτους 2025,
στο οποίο αποτυπώνονται οι αυξημένες υπηρεσιακές
ανάγκες, παράλληλα με το περιορισμένο ανθρώπινο
δυναμικό και συγκεκριμένα: Με τον ν. 4282/2014, όπως
τροποποιούμενος ισχύει, τέθηκαν επιπλέον αρμοδιότητες και αποκλειστικές προθεσμίες στις διαδικασίες
αδειοδότησης και ελέγχων των υφιστάμενων ή μελλοντικών μονάδων υδατοκαλλιέργειας, εντός των διοικητι-
κών ορίων της εκάστοτε Αποκεντρωμένης Διοίκησης και
σήμερα υφίσταται αυξημένος όγκος σχετικών θεμάτων
στη Διεύθυνση. Επίσης, λόγω της ανάθεσης επιπλέον
αρμοδιοτήτων που σχετίζονται με τις Περιοχές Οργανωμένης Ανάπτυξης Υδατοκαλλιεργειών (Π.Ο.Α.Υ.), για
τις οποίες, όσον αφορά την Αποκεντρωμένη Διοίκηση
Αττικής, χαρακτηρίστηκε και οριοθετήθηκε η πρώτη
Π.Ο.Α.Υ. και επίκειται και η έκδοση των σχετικών Προεδρικών Διαταγμάτων και για τις υπόλοιπες, υπάρχει
αυξημένος όγκος ενεργειών της Διεύθυνσης. Επιπλέον,
στην Υπηρεσία τέθηκαν επιπλέον αρμοδιότητες με την
υπ’ αρ. 22801/30-12-2024 κοινή υπουργική απόφαση,
που αφορά σε όρους και προϋποθέσεις, προδιαγραφές
και διαδικασία παροχής υπηρεσιών αλιευτικού και καταδυτικού τουρισμού εντός μονάδων υδατοκαλλιέργειας.
Τέλος, στο πλαίσιο των αρμοδιοτήτων της, ο όγκος του
σχετικού διοικητικού έργου, καθώς και ο απαιτούμενος
χρόνος διεκπεραίωσής του, αυξάνεται δεδομένου των
εντός και εκτός Νομού μετακινήσεων των υπαλλήλων,
καθώς και των θεμάτων επί προσφυγών-ενστάσεων
ενώπιον Δικαστηρίων, Φορέων και Επιτροπών. Σημειώνεται ότι, μέσω της καθιέρωσης του Ενιαίου Συστήμα-
τος Κινητικότητας (ν. 4440/2016, όπως ισχύει) και της
δυνατότητας μετακίνησης του προσωπικού σε άλλους
φορείς του Δημοσίου με ειδικές διατάξεις, καθώς επίσης και λόγω συνταξιοδοτήσεων, σήμερα το προσωπικό
της Διεύθυνσης έχει μειωθεί σημαντικά, με συνέπεια οι
εναπομείναντες υπάλληλοι να αναλαμβάνουν όλο το
βάρος των αυξημένων υποχρεώσεών της. Επισημαίνεται
ότι, πέραν των αντικειμένων των Τμημάτων της Διεύθυνσης, οι εναπομείναντες υπάλληλοι έχουν αναλάβει
τη γραμματειακή υποστήριξη και όλα τα διοικητικά
καθήκοντα της Διεύθυνσης, η οποία δεν διαθέτει ούτε
Τμήμα Γραμματείας, αλλά πλέον ούτε υπαλλήλους, ειδικότητας Διοικητικού - Οικονομικού. Επιπλέον, μετά την
από 1-1-2021 εφαρμογή της Ηλεκτρονικής Διακίνησης
Δικαιολογητικών δαπανών, οι υπάλληλοι έχουν επιφορτιστεί με το σχετικό έργο, για τις απαιτούμενες ανάγκες
της Υπηρεσίας. Τέλος, οι υπηρετούντες υπάλληλοι της
Διεύθυνσης Αγροτικών Υποθέσεων είναι μέλη σε διάφορες επιτροπές της Αποκεντρωμένης Διοίκησης Αττικής
(ΤΕΕΑ, ΠΕΑΠΖ, ΕΕΝ κ.λπ.).
8. Την υπ’ αρ. 11162/19.02.2025 (ΑΔΑ: ΨΟΦΛΟΡ1Κ5Γ3), με α/α στο Βιβλίο Εγκρίσεων και Εντολών Πληρω-
μής 24267, απόφαση της Διεύθυνσης Οικονομικού της
Α.Δ.Α., με την οποία δεσμεύεται πίστωση ύψους οκτώ
χιλιάδων πεντακοσίων είκοσι ενός ευρώ και είκοσι λεπτών (8.521,20 €), για την πληρωμή ισόποσης δαπάνης
σε βάρος της πίστωσης του προϋπολογισμού εξόδων της
Αποκεντρωμένης Διοίκησης Αττικής, του Φορέα 1901,
Ειδικός Φορέας 999-01, Λογαριασμός 2120201001 του
οικονομικού έτους 2025, για την κάλυψη δαπανών υπερωριακής απασχόλησης έξι (6) υπαλλήλων της Δ/νσης
Αγροτικών Υποθέσεων για το Α’ και Β’ εξάμηνο του 2025
λόγω αυξημένων υπηρεσιακών αναγκών.
9. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την καθιέρωση με αποζημίωση υπερωριακής απασχόλησης κατά τις απογευματινές ώρες των εργάσιμων
ημερών, για την αντιμετώπιση αυξημένων υπηρεσιακών
αναγκών, για το Α’ εξάμηνο και το Β’ εξάμηνο έτους 2025
και έως 31.12.2025, σε έξι (6) υπαλλήλους της Διεύθυνσης Αγροτικών Υποθέσεων της Αποκεντρωμένης Διοί-
κησης Αττικής, οποιασδήποτε κατηγορίας, κλάδου και
εργασιακής σχέσης (μόνιμοι, ιδιωτικού δικαίου) και μέχρι
εκατόν είκοσι (120) ώρες ανά υπάλληλο το κάθε εξάμηνο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
Με μηνιαία απόφαση της Προϊσταμένης της εν λόγω
Διεύθυνσης θα ορίζονται ονομαστικά οι συμμετέχοντες
υπάλληλοι κατά κατηγορία και μισθολογικό κλιμάκιο
αυτών και οι ώρες απασχόλησής τους.
Η παραπάνω απασχόληση θα πρέπει να βεβαιώνεται
μηνιαίως από τον Προϊστάμενο της Υπηρεσίας.
Επιτρέπεται η εναλλάξ απασχόληση των υπαλλήλων,
με την προϋπόθεση ότι δεν θα γίνει υπέρβαση του ανώτατου αριθμού ωρών ανά υπάλληλο, καθώς και του συ-
νολικού αριθμού ωρών που προκύπτει για την Υπηρεσία.
Η απόφαση να δημοσιευθεί στην Εφημερίδα της Κυβερνήσεως.
Αθήνα, 20 Φεβρουαρίου 2025
Ο Ασκών καθήκοντα Συντονιστή
Αποκεντρωμένης Διοίκησης
ΔΗΜΗΤΡΙΟΣ ΣΙΑΜΑΤΡΑΣ
Ι
Αριθμ. 11529
(3)
Καθιέρωση υπερωριακής απασχόλησης κατά τις
απογευματινές ώρες των εργάσιμων ημερών των
υπαλλήλων του Τμήματος Αεροϋγειονομείου της
Διεύθυνσης Αστικής Κατάστασης και Κοινωνικών
Υποθέσεων της Αποκεντρωμένης Διοίκησης Αττικής έτους 2025.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87), σε συνδυασμό με τον ν. 2503/1997
«Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες
διατάξεις» (Α’ 107).
2. Το π.δ. 135/2010 «Οργανισμός της Αποκεντρωμένης
Διοίκησης Αττικής» (Α’ 228).
3. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
4. Τη λύση της υπαλληλικής σχέσης της Ασκούσας
καθήκοντα Συντονίστριας Αποκεντρωμένης Διοίκησης
Αττικής (Γ’ 2841) και την αυτοδίκαιη αντικατάστασή της
από τον Δημήτριο Σιαμάτρα ως Ασκούντα καθήκοντα
Συντονιστή από 02.10.2023, σύμφωνα με τις διατάξεις
του άρθρου 65 του ν. 4954/2022 (Α’ 136).
5. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
6. Την υπ’ αρ. 2/1757/0026/10.01.2017 (Β’ 17) απόφαση
του Αναπληρωτή Υπουργού Οικονομικών περί καθορισμού δικαιολογητικών για την καταβολή αποζημίωσης
για υπερωριακή, νυχτερινή, Κυριακών και εξαιρέσιμων
ημερών εργασία.
7. Το υπ’ αρ. 5293/27.01.2025 τεκμηριωμένο αίτημα για
κάλυψη δαπανών υπερωριακής απασχόλησης κατά τις
απογευματινές ώρες των εργάσιμων ημερών των υπαλλήλων του Τμήματος Αεροϋγειονομείου της Διεύθυνσης
Αστικής Κατάστασης και Κοινωνικών Υποθέσεων της
Αποκεντρωμένης Διοίκησης Αττικής έτους 2025, στο
οποίο αποτυπώνονται οι αυξημένες υπηρεσιακές ανάγκες και συγκεκριμένα: Το Αεροϋγειονομείο έχει τις εξής
αρμοδιότητες: 1. Έκδοση αδειών για την είσοδο στην
χώρα σορών, οστών, τέφρας και πτωματικών παρασκευασμάτων. 2. Επικοινωνία με αεροπορικές εταιρείες και τε-
λωνεία για ενημέρωση των περιστατικών που αφορούν
το Αεροϋγειονομείο. 3. Ενημέρωση του κοινού για την
διαδικασία και τα απαραίτητα έγγραφα για την έκδοση
Πιστοποιητικών. 4. Ενημέρωση των εργαζομένων του
Αεροδρομείου για θέματα υγείας και ασφάλειας. 5. Συνεργασία με το Εθνικό Κέντρο Πρόληψης της Υγείας, το
Κέντρο Λοιμώξεων και το Υπουργείο Υγείας για την διαχείριση και αντιμετώπιση περιστατικών που αφορούν τη
Δημόσια Υγεία. 6. Ενημέρωση και οδηγίες σε ταξιδιώτες
για τα προληπτικά μέτρα που συστήνονται σε χώρες με
λοιμώδη νοσήματα. 7. Γραμματειακή - Διοικητική υποστήριξη. Τήρηση Πρωτοκόλλου εισερχομένων και εξερ-
χομένων εγγράφων και αρχειοθέτηση έντυπου υλικού.
8. Πλήρης υπηρεσιακή ετοιμότητα καθ’ όλο το 24/ωρο
για την υποστήριξη του σχεδίου διαχείρισης εκτάκτων
συμβάντων Δημόσιας Υγείας και την άσκηση των υγειονομικών ελέγχων. Αναλυτικότερα και ειδικότερα, χειρί-
ζεται όλα τα υγειονομικά θέματα σύμφωνα με τις ισχύουσες διατάξεις του Διεθνούς Υγειονομικού Κανονισμού
της Παγκόσμιας Οργάνωσης Υγείας και της Ελληνικής
Νομοθεσίας και εναρμονίζεται με τον Διεθνή Υγειονομικό Κανονισμό λειτουργίας Αεροϋγειονομείων εντός των
Αερολιμένων. Στο πλαίσιο Διαχείρισης δυνητικά υπόπτου ή υπόπτου κρούσματος λοιμώδους νοσήματος έχει
εκπονηθεί από το Αεροϋγειονομείο Σχέδιο Διαχείρισης
Λοιμωδών Νοσημάτων σε συνεργασία με την ΥΠΑ, το
ΕΚΑΒ του Αερολιμένα με τους ιατρούς του και με όλους
τους αρμόδιους φορείς του Διεθνούς Αερολιμένα σε
συνεργασία με το Υπουργείο Υγείας, το οποίο συνεχώς
υφίσταται βελτιώσεις και επικαιροποίησης κατ’ έτος από
το Αεροϋγειονομείο και τους φορείς (περίπου 40 φορείς
εμπλέκονται στο αναφερθέν Σχέδιο) του Διεθνούς Αερολιμένα Αθηνών. Ενδεικτικά αναφέρονται ΥΠΑ, ASOC,
Φορείς Επίγειας Εξυπηρέτησης, Τελωνείο, Αστυνομία,
Διεύθυνση Κτηνιατρικής, Φυτοϋγειονομικός έλεγχος,
πλήθος Αεροπορικών εταιρειών, Πυροσβεστική Υπηρεσία κ.α. Ακόμα με πρωτοβουλία του Αεροϋγειονομείου
στα πλαίσια των προληπτικών μέτρων αντιμετώπισης
ταξιδιωτών με πιθανή προσβολή λοιμωδών νοσημάτων,
έχει δημιουργηθεί με την συνδρομή του ΔΑΑ με δικά του
έξοδα καθώς επίσης και με πλήρη υλικοτεχνική υποδομή
(ειδικών φίλτρων ΗΕΡΑ, Υπολογιστών, Τηλεφώνων, FAX
κ.λπ.), ειδικός χώρος εξέτασης υπόπτων κρουσμάτων
και προσωρινής παραμονής, ο οποίος τηρεί τις οδηγίες
για χώρους πρωτοβάθμιας φροντίδας υγείας. Από το
2001 έως σήμερα το εν λόγω Τμήμα έχει διαχειριστεί
όλα τα οξεία λοιμώδη νοσήματα, όπως SARS, ιός πτηνών,
ιός γρίπης Α/Η2Ν1, εντεροϊός, ιός ΖΙΚΑ, κορωνοϊός και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
λοιπά λοιμώδη νοσήματα που εκδηλώθηκαν στον Αερολιμένα εφαρμόζοντας με πλήρη επιτυχία τα σχέδια
διαχείρισης κρίσεων εντός του ΔΑΑ (ΣΑΚΑΑ) τα οποία
αφορούσαν και τους Ολυμπιακούς Αγώνες του 2004, σε
πλήρη συνεργασία με τους αναφερόμενους φορείς, το
Υπουργείο Υγείας και το Συντονιστικό του Κέντρο. Ακόμη
και σήμερα επεξεργάζεται σχέδιο διαχείρισης λοιμώδους
νοσήματος με τον αρμόδιο φορέα διαχείρισης κρίσεων
του Αερολιμένα για αγορά με έξοδα του ΔΑΑ εξοπλισμού και ειδικού κοντέϊνερ - ιατρείου για την εξέταση
πολύ ειδικών περιπτώσεων για τη αποφυγή επέκτασης
λοιμωδών νόσων.
8. Την υπ’ αρ. 11200/19.02.2025 (ΑΔΑ: Ψ2ΦΞΟΡ1Κ-Ι4Υ),
με α/α στο Βιβλίο Εγκρίσεων και Εντολών Πληρωμής
24343, απόφαση της Διεύθυνσης Οικονομικού της Α.Δ.Α.,
με την οποία δεσμεύεται πίστωση ύψους επτά χιλιάδων
τετρακοσίων σαράντα εννέα ευρώ και εξήντα λεπτών
(7.449,60 €), για την πληρωμή ισόποσης δαπάνης σε
βάρος της πίστωσης του προϋπολογισμού εξόδων της
Αποκεντρωμένης Διοίκησης Αττικής, του Φορέα 1901,
Ειδικός Φορέας 999-04, Λογαριασμός 2120201001 του
οικονομικού έτους 2025, για την κάλυψη δαπανών
υπερωριακής απασχόλησης πέντε (5) υπαλλήλων του
Τμήματος Αεροϋγειονομείου της Διεύθυνσης Αστικής
Κατάστασης και Κοινωνικών Υποθέσεων, για το Α’ και
το Β’ εξάμηνο του 2025, λόγω αυξημένων υπηρεσιακών
αναγκών.
9. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την καθιέρωση με αποζημίωση υπερωριακής απασχόλησης κατά τις απογευματινές ώρες των εργάσιμων ημε-
ρών, για την αντιμετώπιση αυξημένων υπηρεσιακών αναγκών, για το Α’ εξάμηνο και το Β’ εξάμηνο έτους 2025 και
έως 31.12.2025, σε πέντε (5) υπαλλήλους του Τμήματος
Αεροϋγειονομείου της Διεύθυνσης Αστικής Κατάστασης
και Κοινωνικών Υποθέσεων της Αποκεντρωμένης Διοίκησης Αττικής, οποιασδήποτε κατηγορίας, κλάδου και
εργασιακής σχέσης (μόνιμοι, Ιδιωτικού Δικαίου) και μέχρι
εκατόν είκοσι (120) ώρες ανά υπάλληλο το κάθε εξάμηνο.
Με μηνιαία απόφαση του Προϊσταμένου της εν λόγω
Διεύθυνσης θα ορίζονται ονομαστικά οι συμμετέχοντες
υπάλληλοι κατά κατηγορία και μισθολογικό κλιμάκιο
αυτών και οι ώρες απασχόλησής τους.
Η παραπάνω απασχόληση θα πρέπει να βεβαιώνεται
μηνιαίως από τον Προϊστάμενο της Υπηρεσίας.
Επιτρέπεται η εναλλάξ απασχόληση των υπαλλήλων,
με την προϋπόθεση ότι δεν θα γίνει υπέρβαση του ανώτατου αριθμού ωρών ανά υπάλληλο, καθώς και του συ-
νολικού αριθμού ωρών που προκύπτει για την Υπηρεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 20 Φεβρουαρίου 2025
Ο Ασκών καθήκοντα Συντονιστή
Αποκεντρωμένης Διοίκησης
ΔΗΜΗΤΡΙΟΣ ΣΙΑΜΑΤΡΑΣ
Αριθμ. 13271
(4)
Έγκριση της υπ’ αρ. 59/2024 απόφασης της Μητροπολιτικής Επιτροπής της Μητροπολιτικής
Ενότητας Θεσσαλονίκης της Περιφέρειας Κεντρικής Μακεδονίας, που αφορά σε προσωρι-
νές κυκλοφοριακές ρυθμίσεις στην 29η επαρχιακή οδό «Θεσσαλονίκης - Τριλόφου - όρια νομού»
αρμοδιότητας Υποδιεύθυνσης Τεχνικών Έργων
της Μ.Ε. Θεσσαλονίκης, στα πλαίσια του έργου
«ΕΡΓΟ 2303170-Αποκλειστική Γραμμή Φ/Β Πάρκων στο Σχολάρι» της ΔΕΔΔΗΕ.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας (Κ.Ο.Κ.)
(ν. 2696/1999, Α’ 57) και ιδιαίτερα το άρθρο 52, όπως
τροποποιήθηκε με το άρθρο 46 του ν. 3542/2007 «Τροποποιήσεις διατάξεων του ΚΟΚ» (Α’ 50) και αντικαταστά-
θηκε με το άρθρο 48 του ν. 4313/2014 (Α’ 261).
2. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο δια-
δίκτυο “Πρόγραμμα Διαύγεια” και άλλες διατάξεις» (Α’ 112).
3. Τα βασιλικά διατάγματα του 1956 (Α’ 47) περί καθορισμού των επαρχιακών οδών των Νομών του Κράτους.
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
5. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-01-2015 εγκύκλιο της Γενικής Γραμματείας Υποδομών του Υπουργεί-
ου Υποδομών Μεταφορών και Δικτύων «Μέτρα ρύθμισης της κυκλοφορίας για την εκτέλεση έργων...» (ΑΔΑ:
Ω37Χ1-2ΥΑ).
7. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
8. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
9. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
10. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
11. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
12. Την υπ’ αρ. 169/2019 απόφαση του Περιφερειακού
Συμβουλίου Περιφέρειας Κεντρικής Μακεδονίας «Σύσταση και εκλογή μελών των Επιτροπών του Περιφε-
ρειακού Συμβουλίου του άρθρου 164 του ν. 3852/2010,
όπως τροποποιήθηκε και ισχύει» (ΑΔΑ: Ψ0997ΛΛ-ΒΑΠ),
σύμφωνα με την οποία στην Επιτροπή Ποιότητα Ζωής
ΠΚΜ μεταβιβάζονται για λήψη αποφάσεων τα θέματα
που εισηγείται η Γενική Διεύθυνση Αναπτυξιακού Προγραμματισμού και Υποδομών στις οποίες υπάγονται οι
Υποδιευθύνσεις Τεχνικών Έργων ΠΚΜ.
13. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
14. Την υπ’  αρ. 86781/19-12-2022 απόφαση του
Υπουργού Εσωτερικών «Διορισμός του Ιωάννη Σάββα
του Κωνσταντίνου, στη θέση του μετακλητού Γραμματέα Αποκεντρωμένης Διοίκησης Μακεδονίας - Θράκης»
(Υ.Ο.Δ.Δ. 1183).
15. Την υπ’ αρ. 263518/22-12-2022 απόφαση του Γραμματέα της Αποκεντρωμένης Διοίκησης Μακεδονίας -
Θράκης «Ανάθεση άσκησης αρμοδιοτήτων σε οργανικές
μονάδες της Αποκεντρωμένης Διοίκησης ΜακεδονίαςΘράκης και παροχή εξουσιοδότησης υπογραφής πράξε-
ων και εγγράφων "Με εντολή Γραμματέα" στους προϊσταμένους των οργανικών μονάδων της Αποκεντρωμένης
Διοίκησης Μακεδονίας-Θράκης» (ΑΔΑ: 6ΚΚΖΟΡ1Υ-ΙΧΑ),
με την οποία ανατίθεται στην Υπηρεσία η άσκηση της
αρμοδιότητας που ορίζεται με τις διατάξεις του α’ εδαφίου της παρ. 1 του άρθρου 52 του ν. 2696/1999 (Α’ 47).
16. Το υπ’ αρ. 856172(156)/20-12-2024 έγγραφο της
Μητροπολιτικής Επιτροπής της Μ.Ε.Θ. της Περιφέρειας
Κεντρικής Μακεδονίας με το οποίο διαβιβάζεται στην
υπηρεσία η υπ’ αρ. 59/20-12-2024 (ΑΔΑ: 94ΞΝ7ΛΛ-ΤΓΡ)
απόφαση με την κυκλοφοριακή μελέτη που τη συνοδεύει στα πλαίσια των εργασιών του θέματος. Το παρα-
πάνω έγγραφο πρωτοκολλήθηκε στην Υπηρεσία στις
20/12/2024 με αρ. πρωτ. 127486.
17. Το υπ’ αρ. 128694/27-12-2024 έγγραφο της Διεύθυνσης Διοίκησης Αποκεντρωμένης Διοίκησης Μακεδο-
νίας - Θράκης με το οποίο διαβιβάζεται στην υπηρεσία η
απόφαση του θέματος ελεγμένη ως προς τη διαδικασία
έκδοσής της.
18. Το υπ’ αρ. 3648/15-1-2025 έγγραφο της υπηρεσίας
με το οποίο ζητούνται συμπληρωματικά στοιχεία επί της
μελέτης του θέματος.
19. Το υπ’ αρ. 67403(943)/5-2-2025 έγγραφο της Υποδιεύθυνσης Τεχνικών Έργων Μ.Ε. Θεσσαλονίκης/ΠΚΜ με
το οποίο διαβιβάζονται συμπληρωματικά στοιχεία. Το
παραπάνω έγγραφο πρωτοκολλήθηκε στην Υπηρεσία
στις 6/2/2025 με αρ. πρωτ. 11800.
20. Το υπ’ αρ. 67103(943)/6-2-2025 έγγραφο του ΟΣΕΘ
ΑΕ με το οποίο εκφράζει τη σύμφωνη γνώμη του για
την εφαρμογή των κυκλοφοριακών ρυθμίσεων για την
υλοποίηση του έργου του θέματος.
21. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
22. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την εφαρμογή τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’ αρ. 59/2024 απόφασης της Μητροπολιτικής Επιτροπής της Μητροπολιτικής Ενότητας
Θεσσαλονίκης της Περιφέρειας Κεντρικής Μακεδονίας
που αφορά σε προσωρινές κυκλοφοριακές ρυθμίσεις
στην 29η Επαρχιακή οδό «Θεσσαλονίκης- Τριλόφου όρια νομού» αρμοδιότητας Υποδιεύθυνσης Τεχνικών
Έργων της Μ.Ε. Θεσσαλονίκης, στα πλαίσια του έργου:
«ΕΡΓΟ 2303170-Αποκλειστική Γραμμή Φ/Β Πάρκων στο
Σχολάρι» της ΔΕΔΔΗΕ.
Αναλυτική περιγραφή των κυκλοφοριακών ρυθμίσεων
της παρούσας υπάρχει στην απόφαση Μ.Ε/Μ.Ε.Θ/Π.Κ.Μ
του θέματος και την κυκλοφοριακή μελέτη που τη συνοδεύει (16ο και 19οσχ.), εφόσον δεν αντίκεινται στους
όρους και τις προϋποθέσεις της παρούσας.
Οι κυκλοφοριακές ρυθμίσεις της παρούσας ισχύουν
για δέκα (10) ημέρες και θα εφαρμόζονται ανά Στάδιο
εργασιών υπό τις προϋποθέσεις των σχετικών προδιαγραφών και σύμφωνα με τη κυκλοφοριακή μελέτη και
το χρονοδιάγραμμα του έργου του θέματος.
Οι κυκλοφοριακές ρυθμίσεις της παρούσας θα εφαρμόζονται κατά τη διάρκεια της ημερήσιας λειτουργίας
του εργοταξίου, προσαρμοσμένες στα ιδιαίτερα χαρακτηριστικά του οδικού δικτύου σύμφωνα με το 7ο σχετ.
Μετά το πέρας εργασιών της ημερήσιας λειτουργίας του
εργοταξίου η σήμανση θα αποσύρεται, οπότε η οδός θα
αποδίδεται πλήρως στην κυκλοφορία. Ο ανάδοχος έχει
την υποχρέωση να ενημερώσει εγγράφως όλους τους
εμπλεκόμενους φορείς (αρμόδιο τμήμα Τροχαίας, αρμόδια Τεχνική Υπηρεσία, ΟΣΕΘ, ΚΤΕΛ, κ.λπ.) για την έναρξη
τους, και την εφαρμογή της σχετικής εργοταξιακής σήμανσης σύμφωνα με την κείμενη νομοθεσία (τοποθέτηση
των οικείων πινακίδων, των σηματοδοτών ή των διαγραμμίσεων στο οδόστρωμα). Μετά το πέρας των εργασιών
και της ισχύος της παρούσας η σήμανση θα αποσυρθεί
και η οδός θα αποδοθεί πλήρως στην κυκλοφορία.
Η εν λόγω έγκριση χορηγείται με τις εξής προϋποθέσεις:
1. Καθ’ όλη της διάρκεια εφαρμογής των κυκλοφοριακών ρυθμίσεων της παρούσας θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών απ’ όλους τους εμπλεκόμενους φορείς στο
πλαίσιο των αρμοδιοτήτων τους.
2. Η παρούσα αφορά στην έγκριση της απόφασης της
Μητροπολιτικής Επιτροπής/ΠΚΜ και των προσωρινών
μέτρων ρύθμισης της κυκλοφορίας του θέματος όπως
προέκυψαν από τη σχετική κυκλοφοριακή μελέτη η
οποία ελέγχθηκε και εγκρίθηκε από την αρμόδια τεχνική υπηρεσία κατ’ εφαρμογή των διατάξεων της παρ. 1
του άρθρου 52 του Κ.Ο.Κ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
3. Η παρούσα απόφαση αφορά στα μέτρα ρύθμισης
της κυκλοφορίας και όχι στην έγκριση της κυκλοφοριακής μελέτης και της εργοταξιακής σήμανσης που συνο-
δεύει την απόφαση της Μητροπολιτικής Επιτροπής του
θέματος. Αρμόδιος φορέας για τη μελέτη εφαρμογής των
κυκλοφοριακών ρυθμίσεων της παρούσας, την επιλογή
και χωροθέτηση της κατάλληλης εργοταξιακής σήμανσης κατ’ εφαρμογή των σχετικών Οδηγιών, είναι ο κατά
περίπτωση αρμόδιος φορέας συντήρησης της υπό παρέμβαση οδού, σύμφωνα με τις διατάξεις του άρθρου 10
του ν. 2696/1999, όπως τροποποιήθηκε και ισχύει.
4. Τα γεωμετρικά χαρακτηριστικά, η σήμανση και η
εφαρμογή των περιοριστικών μέτρων θα είναι σύμφωνα
με τις Προδιαγραφές και Οδηγίες Σήμανσης Εκτελούμενων Έργων (ΟΜΟΕ - ΣΕΕΟ) (Β’ 905/2011) κατ’ εφαρμογή
των τυπικών σχεδίων προσαρμοσμένα στα ιδιαίτερα
χαρακτηριστικά του υπό παρέμβαση οδικού δικτύου
(7ο σχ.).
5. Για την έναρξη υλοποίησης των κυκλοφοριακών
ρυθμίσεων κάθε νέας φάσης θα πρέπει να έχουν αρθεί οι
κυκλοφοριακές ρυθμίσεις της προγενέστερης. Η διαδοχή
των εργασιών θα καθορίζεται με κριτήρια την εύρυθμη
λειτουργία της κυκλοφορίας.
6. Στη περίπτωση αποκλεισμού πρόσβασης οχημάτων
σε τμήμα οδού, η κυκλοφορία των οχημάτων θα διεξάγεται από παρακαμπτήριες οδούς με γεωμετρικά και
λειτουργικά χαρακτηριστικά ικανά για την εξυπηρέτηση
του επιπλέον κυκλοφοριακού φόρτου. Εφόσον από την
αρμόδια υπηρεσία κρίνεται απαραίτητο, οι οδηγοί θα
πρέπει να ενημερώνονται με πληροφοριακές πινακίδες
για τις διαδρομές παράκαμψης μέσω παρακείμενων
οδών των κλειστών οδικών τμημάτων. Η χωροθέτηση
της σήμανσης για την καθοδήγηση των οδηγών στη
διαδρομή παράκαμψης θα πρέπει να είναι κατατοπιστική, έγκαιρη και ευκρινής κατ’ εφαρμογή των σχετικών
Προδιαγραφών δεδομένου ότι ο πλεονασμός μπορεί να
επιφέρει σύγχυση στους χρήστες της οδού.
7. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε να εξα-
σφαλίζει την επαρκή ορατότητα για την ασφαλή κίνηση
των χρηστών της οδού. Κατά τη διάρκεια της νύχτας, η
σήμανση θα πρέπει να προσαρμόζεται με την τοποθέτηση του κατάλληλου εξοπλισμού (αναλάμποντες φανοί,
κ.λπ.) που θα εξασφαλίζει την ασφάλεια των χρηστών
της οδού (οχημάτων και πεζών) κατά τη διέλευσή τους.
8. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
9. Πριν την έναρξη των εργασιών θα πρέπει να γίνεται ενημέρωση τυχόν επιχειρήσεων που επηρεάζονται
από τις κυκλοφοριακές ρυθμίσεις του θέματος ώστε να
εξασφαλίζεται η ανεμπόδιστη και με όρους ασφάλειας
λειτουργία τους.
10. Οι θέσεις των πινακίδων θα πρέπει να εξασφαλίζουν την ορατότητα τους από τα διερχόμενα οχήματα.
11. Η απομείωση της ταχύτητας των οχημάτων θα
πρέπει να είναι σύμφωνα με τις σχετικές προδιαγραφές.
12. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις.
13. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
14. Θα πρέπει να ληφθεί ιδιαίτερη μέριμνα για τον αποκλεισμό και την προστασία του σκάμματος εντός της
ζώνης του εργοταξίου σε όλη τη διάρκεια των εργασιών.
15. Οι κυκλοφοριακές ρυθμίσεις της παρούσας κατά τη
διάρκεια της λειτουργίας του εργοταξίου θα πρέπει να
υποστηρίζονται από σηματωρούς για την καθοδήγηση
οχημάτων και πεζών.
16. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την απόφαση του θέματος.
17. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Οι αρχές στις οποίες κοινοποιείται η παρούσα Απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
Η παρούσα απόφαση αναρτάται στο διαδίκτυο, στον
ιστότοπο του Προγράμματος «Διαύγεια», σύμφωνα με
τον ν. 4727/2020 (Α’ 184).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 11 Φεβρουαρίου 2025
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 944/04.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200944.pdf | Tokens: 31706]